# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2016

# zo zasadnutia Kolégia rektora STU zo dňa 07. 09. 2016

**PRÍTOMNÍ: podľa prezenčnej listiny**

**PROGRAM:**

1. Návrh Smernice rektora - Školné a poplatky spojené so štúdiom na STU v Bratislave na akad. rok 2017/2018 (Š. Stanko)
2. Návrhu Dodatku č. 2 k smernici rektora - Školné a poplatky spojené so štúdiom na STU na akad. rok 2016/2017 (Š. Stanko)
3. Harmonogram prijímacieho konania na akademický rok 2017/2018 (Š. Stanko)
4. Rozpočet STU – úprava rozpisu dotácie na rok 2016 – Dodatok č. 8 k Dotačnej zmluve (D. Faktor)
5. Návrh dodatku číslo 1 k Platovému predpisu STU v Bratislave (D. Faktor)

*Prizvaná: JUDr. M. Haladejová*

1. Sprístupnenie študijnej literatúry študentom STU v AIS (D. Faktor)

*Prizvaný: Ing. R. Zsigo*

1. Návrh na zámenu pozemkov medzi STU v Bratislave a Mestom Bratislava (D. Faktor)
2. Návrh na udelenie plakety STU Francisovi Gurrymu GR Svetovej organizácie duševného vlastníctva (WIPO) pri príležitosti jeho návštevy na STU (S. Biskupič)
3. Prehľad úspešných H2020 projektov k 20.08.2016 (S. Biskupič)
4. Rôzne:

A. Vyhodnotenie navrhovaných postdok. tém so začiatkom riešenia v roku 2016   
(S. Biskupič)

**PREDLOŽENÉ MATERIÁLY:**

1. Návrh Smernice rektora - Školné a poplatky spojené so štúdiom na STU v Bratislave na akad. rok 2017/2018 (Š. Stanko)
2. Návrhu Dodatku č. 2 k smernici rektora - Školné a poplatky spojené so štúdiom na STU na akad. rok 2016/2017 (Š. Stanko)
3. Harmonogram prijímacieho konania na akademický rok 2017/2018 (Š. Stanko)
4. Rozpočet STU – úprava rozpisu dotácie na rok 2016 – Dodatok č. 8 k Dotačnej zmluve (D. Faktor)
5. Návrh dodatku číslo 1 k Platovému predpisu STU v Bratislave (D. Faktor)

*Prizvaná: JUDr. M. Haladejová*

1. Sprístupnenie študijnej literatúry študentom STU v AIS (D. Faktor)

*Prizvaný: Ing. R. Zsigo*

1. Návrh na zámenu pozemkov medzi STU v Bratislave a Mestom Bratislava (D. Faktor)
2. Návrhy na udelenie plakety STU

A. Francisovi Gurrymu, GR Svetovej organizácie duševného vlastníctva (WIPO)

B. prof. Ing. Jozefovi Oláhovi, PhD.

C. prof. Ing. Mariánovi Tolnayovi, CSc.

D. prof. Ing. Michalovi Varcholovi, CSc.

1. Prehľad úspešných H2020 projektov k 20.08.2016 (S. Biskupič)
2. Rôzne:

A. Vyhodnotenie navrhovaných postdok. tém so začiatkom riešenia v roku 2016   
(S. Biskupič)

V úvode rokovania rektor privítal prítomných po letnej pauze a informoval o aktuálnych témach vrátane slávnostného otvorenia IV. Letnej univerziády na STU.

**K BODU 1: Návrh Smernice rektora - Školné a poplatky spojené so štúdiom na STU v Bratislave na akad. rok 2017/2018**

Materiál uviedol prorektor Stanko.

Dokument bol predložený v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu STU v platnom znení. Materiál bol pripravený na základe návrhov fakúlt a Ústavu manažmentu STU v zmysle Úlohy 1/23.5.2016 z porady prorektora a prodekanov pre vzdelávanie konanej dňa 23.5.2016 a bol prerokovaný na zasadnutí Vedenia STU dňa 24. 08. 2016 s pripomienkou.

Z diskusie:

V rámci krátkej diskusie dekanka Bieliková a dekan Unčík upozornili na drobné formálne nedostatky. Prítomní diskutovali aj k výške poplatku PhD. štúdia.

**UZNESENIE: 7.1/2016-KR**

Kolégium rektora STU schvaľuje „Návrh Smernice rektora - Školné a poplatky spojené so štúdiom na STU v Bratislave na akad. rok 2017/2018“ s pripomienkami.

**K BODU 2: Návrhu Dodatku č. 2 k smernici rektora - Školné a poplatky spojené so štúdiom na STU na akad. rok 2016/2017**

Materiál uviedol prorektor Stanko.

Dokument bol predložený v zmysle § 92 ods. 3 zákona 131/2002 Z. z. o vysokých školách

a o zmene a doplnení niektorých zákonov v znení neskorších predpisov a v súlade s článkom 9

ods. 2 Smernice rektora číslo 9/2015-SR Školné a poplatky spojené so štúdiom na STU

na akademický rok 2016/2017 zo dňa 22. 09. 2015 v znení dodatku číslo 1 zo dňa 07. 06.

2016. Materiál bol pripravený na základe návrhu dekana SvF STU a SjF STU a bol prerokovaný

na zasadnutí Vedenia STU dňa 24. 08. 2016 s pripomienkou.

**UZNESENIE: 7.2/2016-KR**

Kolégium rektora STU schvaľuje „Návrh Dodatku č. 2 k smernici rektora číslo 9/2015-SR zo dňa 22. 09. 2015 Školné a poplatky spojené so štúdiom na STU na akad. rok 2016/2017 v znení dodatku číslo 1 zo dňa 07. 06. 2016“.

**K BODU 3: Harmonogram prijímacieho konania na akademický rok 2017/2018**

Materiál uviedol prorektor Stanko.

Dokument bol predložený v zmysle § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov; materiál je pripravený na základe podkladov fakúlt a Ústavu manažmentu v zmysle Úlohy 2/23.5.2016 z porady prorektora a prodekanov pre vzdelávanie konanej dňa 23.5.2016 a bol prerokovaný na zasadnutí Vedenia STU dňa 24. 08. 2016 s pripomienkami.

Z diskusie:

Diskusia sa viedla k nejednotným termínom podávania prihlášok na jednotlivých fakultách.

Členovia kolégia rektora sa zhodli na realizácii spoločnej kampane v zmysle jednotného verejného vyhlásenia STU o začatí prijímania prihlášok.

**UZNESENIE: 7.3/2016-KR**

Kolégium rektora STU schvaľuje Harmonogram prijímacieho konania na akademický rok 2017/2018.

**K BODU 4: Rozpočet STU – úprava rozpisu dotácie na rok 2016 – Dodatok č. 8 k Dotačnej zmluve**

Materiál uviedol kvestor ako navýšenie dotácie z dôvodu úpravy účelovej dotácie na

doktorandov a pridelenie neúčelovej dotácie na podprograme 077 12 01.

**UZNESENIE: 7.4/** **2016-KR**

Kolégium rektora STU prerokovalo Rozpočet STU – úprava rozpisu dotácie na rok 2016 –

Dodatok č. 8 k Dotačnej zmluve a odporúča predložiť materiál na zasadnutie

Akademického senátu STU.

**K BODU 5: Návrh dodatku číslo 1 k Platovému predpisu STU v Bratislave**

Materiál uviedol kvestor. Prizvaná: JUDr. Haladejová.

Dokument bol predložený z dôvodu stanovenia maximálnej výšky platu zamestnancov

vykonávajúcich činnosti na významných medzinárodných projektoch v zmysle pripomienok

z Vedenia STU zo dňa 24.08.2016.

Z diskusie:

V rámci diskusie sa dekan Peterka informoval o možnosti doplniť do predpisu aj strategické

projekty zo štrukturálnych fondov. Rektor prisľúbil zvážiť túto možnosť a zároveň požiadal

prítomných o zaslanie písomných pripomienok k návrhu.

**UZNESENIE: 7.5/2016-KR**

Kolégium rektora STU prerokovalo „Návrh dodatku číslo 1 k Platovému predpisu STU v

Bratislave“ s pripomienkou.

**K BODU 6: Sprístupnenie študijnej literatúry študentom STU v AIS**

Materiál uviedol kvestor. Prizvaný: Ing. Zsigo.

Dokument bol predložený za účelom rozšírenia distribučných možností študijnej

literatúry vydanej vo Vydavateľstve STU pre potreby študentov.

Z diskusie:

Členovia kolégia rektora diskutovali o možnostiach sprístupnenia literatúry elektronicky

nielen pre našich študentov, ale aj mimo univerzity. V tejto súvislosti vznikla potreba

preveriť technicko-právne riešenie úniku elektronických publikácií do verejného prostredia s ohľadom na práva vydavateľa.

**UZNESENIE: 7.6/2016-KR**

Kolégium rektora STU prerokovalo návrh na sprístupnenie študijnej literatúry študentom STU v AIS s pripomienkami.

**K BODU 7: Návrh na zámenu pozemkov medzi STU v Bratislave a Mestom Bratislava**

Materiál uviedol kvestor.

Zámenou pozemkov sa zabezpečí vysporiadanie vlastníckych vzťahov vo vnútrobloku

FCHPT, SvF a SjF. Vysporiadanie pozemkov je nevyhnutné na realizáciu projektu ACCORD.

**UZNESENIE: 7.7/2016-KR**

Kolégium rektora STU súhlasí so zámenou pozemkov medzi STU v Bratislave a Mestom

Bratislava v zmysle predloženého materiálu.

**K BODU 8: Návrhy na udelenie plakety STU**

**K BODU 8/A: Návrh na udelenie plakety STU Francisovi Gurrymu, GR Svetovej organizácie duševného vlastníctva (WIPO)**

Návrh uviedol rektor.

**UZNESENIE: 7.8A/2016-KR**

Kolégium rektora STU súhlasí s udelením Plakety STU Francisovi Gurrymu, GR Svetovej organizácie duševného vlastníctva (WIPO), za jeho prínos pre spoluprácu Slovenskej republiky so Svetovou organizáciou duševného vlastníctva.

**K BODU 8/B: Návrh na udelenie plakety STU prof. Ing. Jozefovi Oláhovi, PhD.**

Návrh uviedol dekan Unčík.

**UZNESENIE: 7.8B/2016-KR**

Kolégium rektora STU súhlasí s udelením Plakety STU prof. Ing. Jozefovi Oláhovi, PhD. za mimoriadny prínos pre rozvoj Slovenskej technickej univerzity v Bratislave.

**K BODU 8/C: Návrh na udelenie plakety STU prof. Ing. Mariánovi Tolnayovi, CSc.**

Návrh uviedol prodekan Masaryk.

**UZNESENIE: 7.8C/2016-KR**

Kolégium rektora STU súhlasí s udelením Plakety STU prof. Ing. Mariánovi Tolnayovi, CSc. za mimoriadny prínos pre rozvoj Slovenskej technickej univerzity v Bratislave.

**K BODU 8/D: Návrh na udelenie plakety STU prof. Ing. Michalovi Varcholovi, CSc.**

Návrh uviedol prodekan Masaryk.

**UZNESENIE: 7.8D/2016-KR**

Kolégium rektora STU súhlasí s udelením Plakety STU prof. Ing. Michalovi Varcholovi, CSc.

za mimoriadny prínos pre rozvoj Slovenskej technickej univerzity v Bratislave.

**K BODU 9: Prehľad úspešných H2020 projektov k 20.08.2016**

Materiál uviedol prorektor Biskupič.

**UZNESENIE: 7.9/2016-KR**

Kolégium rektora STU berie na vedomie prehľad úspešných H2020 projektov k 20.08.2016.

**K BODU 10: Rôzne**

**K BODU 10/A: Rôzne/Vyhodnotenie navrhovaných postdoktorandských tém so začiatkom riešenia v roku 2016**

Materiál uviedol prorektor Biskupič.

**UZNESENIE: 7.10A/2016-KR**

Kolégium rektora STU berie na vedomie informáciu o vyhodnotení navrhovaných

postdoktorandských tém so začiatkom riešenia v roku 2016.

**INFORMÁCIE A OZNAMY:**

Rektor

* informoval prítomných, že poveril advokátsku kanceláriu podaním žaloby na Výskumnú agentúru a MŠVVaŠ SR vo veci preskúmania zákonnosti správy o zistenej nezrovnalosti a žiadosti o vrátenie finančných prostriedkov (korekcie vo výške vyše 733 874,97 EUR))
* upozornil prítomných na striktné dodržiavanie zákona o VO na fakultách, teda o korektné obstarávanie tovarových druhov, keďže sme jeden právny subjekt
* oboznámil členov kolégia rektora o nadchádzajúcom stretnutí so zástupcami MŠVVaŠ SR a VA k fázovaniu projektov
* informoval o končiacej zmluve s poskytovateľom stravovania na FCHPT, kde sa stravujú zamestnanci STU, problém je vhodné riešiť centrálne
* informoval o iniciatíve zástupcov FCHPT zriadiť škôlku na STU
* počas leta prebehlo medzirezortné pripomienkovanie k Dlhodobému zámeru MŠVVaŠ SR, súčasne sa pripravuje Národný program výchovy a vzdelávania, ktorému je potrebné venovať zvýšenú pozornosť
* navrhol opäť zvolať mimoriadne neformálne KR STU, s termínom 23.09.2016 na FCHPT

Dekan Peterka

* informoval sa o termíne vrátenia pôžičky a uvoľnenia finančných prostriedkov za prenájmy, ktoré podľa vyjadrenia kvestora už boli uvoľnené
* v nadväznosti na informáciu rektora prezentoval svoje skúsenosti s obstarávaním tovarov

Dekan Oravec

* informoval sa o spôsobe a koordinácii vyjednávania medzi univerzitami, priemyselnými zväzmi a MŠVVaŠ

Prorektor Čičák

* upozornil na nedodanie podkladov k jeho žiadosti zo dňa 18.07.2016 k e-Schránkam

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 19.09.2016 |  | 10:00 | Slávnostné otvorenie AR |
| **Október** | 05.10.2016 | KR STU | 09:00 |  |
|  |  |  | 14:00 | PhD. promócie |
|  | 06.10.2016 |  | 10:00, 14:00 | PhD. promócie |
|  | 10.10.2016 | PAS STU | 14:00 |  |
|  | 19.10.2016 | VR STU | 09:00 |  |
|  | 24.10.2016 | AS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

08.09.2016 08.09.2016